Il-Qorti Kostituzzjonali ippreseduta mill-Imħallef Lawrence Mintoff laqgħet it-talba tad-difiża biex fil-kawża li fetaħ Yorgen Fenech, biex jitneħħa s-Supretendent Keith Arnaud mill-investigazzjonijiet dwar il-qtil ta' Daphne Caruana Galizia, tiġi pprezentata kopja tad-data extraction kollha tal-mobile ta' Keith Schembri, l-eks Chief of Staff f'Kastilja. Fenech jinsab akkużat b'kompliċità fl-assassinju tal-ġurnalista Daphne Caruana Galizia. Waqt is-seduta quddiem l-Imħallef Mintoff, l-Avukat tal-Istat, Chris Soler, iddikjara li l-Kummissarju tal-Pulizija jeżebixxi l-kopja tad-data extraction kollha, mill-mobile ta' Keith Schembri, kif mogħtija lilu u kif ipprovduta mill-Maġistrat Inkwerenti. L-Avukat tal-Istat kompla jgħid li huma jafu li dan jista' jaffettwa investigazzjonijiet li għadhom għaddejjin u li din id-data se tingħata esklussivament biex il-Kummissarju tal-Pulizija jeżegwixxi l-istruzzjonijiet tal-Qorti. Hu kompla jgħid li l-Kummissarju tal-Pulizija qed jitlob sabiex il-Qorti tieħu l-miżuri biex tassigura kull mezz disponibbli, sa fejn possibbli, biex il-persuni li jkollhom aċċess għal din id-data extraction ma jikxfux il-kontenut tagħha ma' terzi li mhux awtorizzati jkollhom tali aċċess. L-Avukat tal-Istat qal ukoll li l-Kummissarju tal-Pulizija jixtieq li l-Qorti twissi lil kull min jikxef tali informazzjoni jew data jew min jagħmel użu mhux mistħoqq minnha, li tali aġir iġib il-konsegwenzi. Wara li laqa' t-talba tad-difiża ġie deċiż biex fis-seduta li jmiss, skedata għall-20 ta' Diċembru fl-10:30am, jixhed rappreżentant tal-Kummissarju tal-Pulizija. Il-mowbajl ta' Schembri ma fihx kontenut fuq l-assassinju – Il-Pulizija .td_uid_3_6197e6dd4c5f0_rand.td-a-rec-img{text-align:left}.td_uid_3_6197e6dd4c5f0_rand.td-a-rec-img img{margin:0 auto 0 0}